_______________________________________________________________________

TYÖ-JA ELINKEINOMINISTERIÖ
ELINA ISOKSELA
OUTI RYYPPÖ

Lausunto luonnokseen HE:ksi kasvupalveluvirastoa koskevaksi laiksi

Yleistä

Työ- ja elinkeinohallinnon henkilöstöliitto THHL ry on eri yhteyksissä pohtinut mm. nyt lakiluonnoksessa esitettyyn kasvupalveluvirastoon keskitettäväksi suunniteltujen tehtävien hoitamista mahdollisesti tulevan maakuntauudistuksen jälkeen  v.2020.  Pohdintoja on käyty liiton hallituksessa, alueluottamusmiesten ja muiden hedien kanssa sekä aluekierroksilla.

THHL pitää oikeana ratkaisuna sitä, että KEHAn pohjalle päivitetään edessä olevan hallinnon uudistuksen keskitettyjen palvelujen kokonaisuus maakuntauudistuksen myötä.
KEHA on nopeassa aikataulussa käynnistänyt kehittämis- ja hallintopalvelujen keskuksena hyvin toimivan palvelupaketin. Maksatustehtävien virtaviivaistaminen sekä 
selkeä ohjeistaminen, myös henkilöstöhallinnon tehtävissä on sujuvoittanut hallinnon arkea. KEHA on paitsi luonut toimivan kokonaisuuden, samalla myös toteuttanut mittavan
tehokkuuden lisäyksen ja tuottavuussäästöt. 

Henkilöstöjärjestönä olemme olleet tyytyväisiä KEHA:een työnantajaviranomaisena. Tehtävien keskittäminen on taannut osaavan ja asioihin perehtyvän yhteistyön toimijat pöydän molemmin puolin. Tärkeätä myös jatkossa viranomaistyössä olevien kanssa. 

Kasvupalveluviraston tehtävistä

-	Hyvää on se, että KEHA-keskusta ei pureta ja asemaa vahvistetaan lakimuutoksella. Lakiin tulevissa tehtävissä olevia ja niitä hoitavien virkamiesten  ja työntekijöiden palvelussuuhteet säilyvät keskeytyksittä entisin ehdoin.

-	Erittäin tärkeänä olemme pitäneet myös sitä, että Kasvu-Digipalvelut tulee tuottaa   keskitettyinä yhdestä virastosta hallinnoituna palveluna. 

TEMin maksatustehtävien osalta TEM teki jo aiemmin päätöksen siitä, että ko.    tehtävät pyritään säilyttämään keskitettyinä ja ne olivat aluksi siirtymässä perustettuun HETLI Oy:ön, joka sittemmin myös lakkautettiin. Nyt nämä sijoittuisivat Kasvupalveluvirastoon. Hyvä näin. Lisäksi esityksessä katsotaan, että myös valtion   __________________________________________________________________
  
ja maakuntien yhteisiä maksatusasioita, tukipalveluita ja asiakaspalvelua  keskitetään kasvupalveluvirastoon. Tämä turvaisi riittävällä resurssoinnilla myös                                              näiden palvelujen tuottamisessa hyvän tasalaatuisen  palvelun ja niiden toteuttamisajat. Mikäli aidosti haetaan maakuntauudistuksella myös tuottavuussäästöjä, on tämä ainoa järkevä ratkaisu. Jos kaikki  18 maakuntaa rakentaa ja tuottaa oman maakunnan vaatimat palvelukokonaisuudet, on edessä huomattava kokonaiskustannusten kasvu. Veronmaksajien kukkarolla käynti itsenäisten maakuntien vallan huumassa ja kulujen kasvattamisessa on  kohtuutonta. 

-	THHL ry:n mielestä olisi tärkeätä, että TEM betonoisi kasvupalvelujen vastuuministeriönä mahdollisimman selkeästi asiakokonaisuuksia viranomaistyönä hoidettavaksi asioissa, joissa kansalaisten yhdenvertaisuus eri puolilla maata tulee jatkossakin toteuttaa, olipa meillä  18 maakuntaa tahi ei. Ei voida antaa maakuntien määrätä sitä, mitä siihen itsenäisyyteen ja päätösvaltaan kuuluu. Tosiasia on se, että TEM on kasvupalveluista vastaava ministeriö ja rahat tulevat TEMistä. 

-	KEHAn, ELYjen ja TE-toimistojen henkilöstöstä uusiin tehtäviin ja työantajaviranomaisiin siirtyy henkilöstöä.	

-	Valtakunnallisen TE-asiakaspalvelukeskuksen (TE-aspa) siirtyminen henkilöstöineen kasvupalveluvirastoon on hyvä asia ja turvaa henkilöstön aseman. Pohdittavaksi jää se, millaiseksi tulevat työtehtävät muokkautuvat maakuntauudistuksen jälkeen ja millaista valtakunnallista palvelua sisällöllisesti voidaan jatkossa keskitetysti asiakkaille tuottaa. On otettu esiin tehtävien kaventuminen digitehtäviin ja mahdollisesti valtakunnallisen verkko-ohjauksen ja tuen antamiseen asiakkaille. Näin siksi, jos maakunnat haluavat kaikki rakentaa omat mallinsa ja ohjeistuksensa asiakkaiden ohjaukseen ja neuvontaan.    

-	Erityisesti edelliseen liittyen herää huoli siitä mitä tarkoittaa HE:n lopussa ollut lause: ”Etelä-Savon elinkeino-, liikenne- ja ympäristökeskuksen työ- ja elinkeinohallinnon asiakas-palvelukeskuksen tehtävät ja niitä hoitava henkilöstö lukuun ottamatta ammatinvalinta- ja ura-ohjaustehtäviä hoitavat siirtyvät kasvupalveluvirastoon 1 päivästä tammikuuta 2020 lukien.” Mielestämme kaikkien puhelimitse te-asiakaspalvelutyötä tekevien tulisi siirtyä kasvupalveluvirastoon. 

-	Millaisesta TE-aspan henkilöstömäärästä oikeasti tässä esityksessä puhutaan? Onko huomioitu, että ns. valtakunnallisen TE-aspan lisäksi te-aspatehtävissä toimii iso joukko hajautetusti TE-toimistojen alueilla? TE-aspan nimissä palvellaan asiakkaita noin miljoonalla kontaktilla vuodessa, Tähän ei tulevaisuudessa kyetä, mikäli tämän hetken TE-toimistoissa työskentelevät sata puhelinpalveluasiantuntijaa siirtyvät maakuntiin. 

-	TE-toimistojen osalta esim. työttömyysturvatehtävien näköpiirissä oleva uusjako tehtävien osittaisessa siirtämisessä maksajille on vielä epäselvyyksiä, eikä lakiesitystä vielä ole valmiina. Tätä ei näy mitenkään tässä lakiesityksessä. Ei  myöskään sitä, mitä mahdollisesti tarkoitetaan siirrettävistä tehtävistä puhuttaessa ”virastolle voidaan antaa myös muita viranomaistehtäviä, joita ei ole tarkoituksenmukaista hoitaa ministeriössä”. 	 
-	Työttömyysturvatehtäviin liittyvät esim. sanktiolausunnot ja muutamat muut erityislausunnot ja päätökset tulee säilyttää virkamiestyönä. Mikäli tulevien maakuntien järjestämisvastuulle siirtyvien kasvupalvelutehtävien osalta mm. ko. palvelut eivät riittävässä määrin toteudu, tai eteen tulee muita ongelmia, ja viimekätisenä vastuunkantajana on kasvupalveluista vastaava hallinto eli TEM, tulee tämä jo heti huomioida myös tulevassa viranomaistyön osuudessa.  TE-toimistojen viranomaistyössä olevan henkilöstön osuus on edelleen avoin ja keskustelu sekavaa. Se on ymmärrettävä alusta alkaen, että jo pelkkä erityslausuntojen teko selvitystöineen vaatii tuntuvaa resurssointia vähintään  25 % nykyisestä ja mikäli edellä mainitut viimekätiset vastuut ovat TEM-hallinnolla, on virkamiestyön resurssitarve huomattavasti suurempi. 

-	Huomattavaa resurssointia vaatii myös kasvupalveluasiakkaiden palveluprosessin alkuun vaadittava ensimmäisen palvelusuunnitelman teko, joka mielestämme tulee olla viranomaistyötä. Se on välttämätön minimivaatimus ja korostuu etenkin silloin, jos viimekätiset vastuut kasvupalveluprosessien toteutumisesta ovat TEM-hallinnolla.

-	Toisaalta edes jonkinlaisen asiakkaiden yhdenvertaisen kohtelun ja                      te-asiantuntijan kanssa käynnistetyn palvelusuunnitelman toteuttaminen ja hakijan opastaminen juuri hänen tarpeisiinsa sopivimpien palveluntuottajien käyttöön, on välttämätöntä. Tämä vaatii te-asiantuntijoiden syvällistä osaamista ja asiantuntijuutta, joka on ratkaisevaa asiakkaan ohjautumisessa oikeaan suuntaan, tavoitteena työllistyminen joko lyhyen tahi pitkän polun kautta. Tämä asiantuntijuus vahvistaa ja näkee myös sen, jos asiakas on niin kuranttia ainesta, että selviytyy työelämään pikaisesti omin voimin, eikä hänelle tarvita ylipalvelemista maksullisilta palveluntuottajilta.   

-	” TEM järjestää kasvupalveluja tukevat valtion ja maakuntien yhdessä käyttämät tietojärjestelmät ja alustat. TEM tilaisi nämä palvelut kasvupalveluvirastolta, joka puolestaan tuottaisi palveluita itse ja tilaisi niitä palveluntuottajilta.” Pitääkö tämä sisällään palvelujen ulkoistamista markkinoille? Tämä vaatii tarkennusta, koska kaikki omien asiantuntijatehtävien osittainenkin ulkoistaminen on kyseenalaistettavaa.  

Lopuksi

Erityisen hämmentävänä pidämme tässäkin lakiluonnoksessa nykyisten viranomaistehtävien ja niissä olevien henkilöstöresurssien epämääräisyyttä. Tällä esityksellä henkilöstö näyttää olevan joku vellova massa, jota voidaan viime tappiin saakka siirtää sinne tänne ja pitää yllä epävarmuuden tilaa. 

Jälleen kerran on todettava, että kokonaiskuvan rakentamien siitä, mihin mitäkin TE-toimistojen tehtävistä ja palveluista siirtyy ja millaisia siirtyviä henkilöstömääriä niihin sisältyy, on mahdotonta. Kaikki maakuntauudistukseen ja kasvupalveluihin sekä tavalla tahi toisella rinnasteisesti liittyvät lakiesitykset tulisivat olla yhtäaikaisesti tarkastelussa ja tiedossa. Poliittiset päättäjät tekevät nyt ratkaisuja monessa erässä ja täysin irrallaan suuresta kuvasta ja siitä kokonaisuudesta, mitä päätökset käytännössä tarkoittavat.
Pitäisikö olla huolissaan? Ainakin me THHL:ssa olemme. Tarvitaan lisää konkretiaa edellä esitettyihin pohdintoihimme liittyen.  

Yhteistyöterveisin.
THHL ry psta

	EIJA TUUTTI		 
	Eija Tuutti			 
	puheenjohtaja